ඊයේ දිනයේදී එම කලාපය ආශ්‍රිතව පී.සී.ආර්. පරීක්ෂණ 930 ක් සිදුකර ඇති බවයි ආයෝජන මණ්ඩලය සඳහන් කළේ.මෙවන් තත්ත්වයක් හමුවේ පිටත රාජකාරී කර පැමිණෙන තමන්ට නවාතැන්පොලට ඇතුළුවීමට එහි හිමිකරුවන් ඉඩ ලබා නොදෙන බවට කටුනායක - අමන්දොලුව ප්‍රදේශයේ නවාතැන්ගෙන සිටින රියදුරු රැකියාවේ නිරත පුද්ගලයෙකු චෝදනා කළා.මේ අතර අවිස්සාවේල්ල දිසා රෝහලෙන් කොස්ගම සාලාව රෝහලට මාරු කර යැවූ පුද්ගලයෙකුට කොරෝනා වෛරසය ආසාදනය වී ඇති බව වාර්තා වීමත් සමඟ ඔහුගේ ආශ්‍රිතයෙකු වන ත්‍රීරෝද රථ රියදුරෙකු ස්වයං නිරෝධායනයට ලක් කළ බව පොලිසිය ප්‍රකාශ කළා.පේරාදෙනිය රෝහලේදී සිදුකළ පී.සී.ආර්. පරීක්ෂණයකින් පසු අදාළ පුද්ගලයා ආසාදිතයෙකු බවට හඳුනාගෙන ඇති අතර, ඒ බව මහජන සෞඛ්‍ය පරීක්ෂකවරුන් ඔහුට දුරකතනයෙන් දැනුම්දෙමින් සඳහන් කර ඇත්තේ ළඟම රෝහලට ඇතුළත් වන ලෙසයි.